Camerele de supraveghere montate în zona parcării de pe Autostrada 1 în apropierea localității Giarmata din județul Timiș au surprins călăuzele de migranți cum ies din vegetație și se apropie de camioane pentru a identifica unde ar putea plasa migranții.
În GALERIA FOTO de mai jos puteți vedea mai multe imagini cu călăuzele de migranți.
››› Vezi galeria foto ‹‹‹Mai exact doi nepalezi au ieșit să verifice, iar cel de-al treilea a așteptat la distanță. Cei doi au dat târcoale camioanelor și au așteptat să vadă dacă locul este liber pentru cei zece migranți pe care urma să-i ascundă în camion.
Pe camere este surprins inclusiv momentul în care ulterior se apropie polițiștii de frontieră. Știm că în momentul în care polițiștii îi surprind venind, una dintre călăuze a scos un cuțit și a înjunghiat doi dintre polițiști.
Un polițist a fost rănit în zona piciorului iar celălalt în zona umărului. Din fericire vorbim doar de răni superficiale. Ambii au ajuns la spital însă au fost externați la scurt timp. Între timp, în urma căutărilor au fost identificați toți cei trei care erau implicați în această rețea de migranți.
Cele trei călăuze au fot verificate. Una dintre ele era un taximetrist român din Timișoara, care a fost rănit la braț, în timp ce s-au tras cele 13 focuri de armă de către polițiștii de frontieră. În această seară ei vor fi prezentați în fața judecătorului de drepturi și libertăți din Timișoara cu propunere de arestare preventivă pentru 30 de zile.